67.		Žaloba na uloženie povinnosti určiť zamestnancovi
			čerpanie dovolenky (§ 113 ods. 2 ZP, § 23 CSP)
Okresný súd
Ružomberok
Žalobca:	Ján Hladký, bytom Stodolova ul. č. 2, 010 01 Žilina
Žalovaný:	ABC, s.r.o., Ružová ul. č. 10, 010 01 Žilina, IČO: 12345678
		zastúpený Ing. Vladimírom Milučkým
Vec:	Žaloba o uloženie povinnosti určiť čerpanie dovolenky
I.
U žalovaného pracujem podľa pracovnej zmluvy ako colný deklarant od 1. 9. 2021. V tomto kalendárnom roku dovŕšim 33 rokov veku, takže mi prislúcha v súlade s § 103 ods. 2 Zákonníka práce dovolenka vo výmere piatich týždňov. 
Dôkaz:
–	Pracovná zmluvy zo dňa 1. 9. 2021
–	Výsluch účastníkov konania
II.
Z prevádzkových dôvodov mi žalovaná strana v tomto kalendárnom roku chce poskytnúť iba časť dovolenky v rozsahu päť dní, hoci som ju požiadal o poskytnutie v dĺžke dvoch kalendárnych týždňov.
Dôkaz:
–	Výsluch účastníkov konania
III.
Napriek mojej potrebe čerpať dovolenku aspoň v rozsahu dvoch týždňov v auguste 2022, žalovaná strana ju odmietla poskytnúť, podľa neho odôvodnene z naliehavých prevádzkových dôvodov.
Navrhujem preto vydať tento
rozsudok
Žalovaný je povinný určiť žalobcovi čerpanie dvoch týždňov dovolenky za rok 2022 a nahradiť mu trovy konania do troch dní od právoplatnosti rozsudku.
V Žiline 15. 10. 2022	podpis žalobcu
Poznámka
Ustanovenie § 113 umožňuje, aby si zamestnanec mohol čerpať svoju riadnu dovolenku za kalendárny rok nielen do konca roku, ale aj do konca budúceho kalendárneho roka. Dovtedy by mal zamestnanec vyčerpať celú svoju dovolenku. 
Aby týmto ustanovením nedochádzalo k obchádzaniu hlavného účelu dovolenky, má zamestnávateľ povinnosť určiť zamestnancovi, ktorému nárok na dovolenku vznikne, aspoň čerpanie štyroch týždňov dovolenky v kalendárnom roku a k určenie dovolenky nebránia prekážky v práci na strane zamestnanca.
Ak sa poskytuje dovolenka v niekoľkých častiach, musí byť aspoň jedna časť najmenej dva týždne, ak sa zamestnanec so zamestnávateľom nedohodne inak.